Vier sterf in Pta-botsing; N4 gesluitFoto: Netcare 911 Athlenda Mathe, woordvoerder van Netcare 911, het gesê twee mans en twee vroue is op die toneel dood verklaar. Drie ander mense, insluitende ŉ kind, het kritieke beserings opgedoen. Die kind moes per helikopter na ŉ hospitaal in Johannesburg geneem word. “ŉ Gedeelte van die N4 is tans gesluit en motoriste word aangeraai om van alternatiewe roetes gebruik te maak. Verskeie nooddienste is nog op die toneel,” het sy gesê. Die oorsaak van die ongeluk is nog nie bekend nie en word deur die polisie ondersoek.